J.C. Christensen
**Venstrereformpartiet**, også kalt **Reformpartiet**, var et politisk parti i Danmark dannet i 1895 av venstrefolk som gikk imot det store forliket av 1894 mellom de moderate delene av Venstre og Højre i Riksdagen.

Grupperinger innen «reformvenstre» var «bergianerne» (eller «det rene venstre»), «de radikale» og «de uttrådte». For å kunne sette makt bak sine krav i samarbeid med Socialdemokratiet, samlet «reformvenstre» seg under ledelse av bergianeren J.C. Christensen. Som formann i Folketingets finansutvalg fikk J.C. Christensen stor innflytelse og drev skiftende høyreregjeringer «til fortvilelse», skildret Edvard Brandes, som selv tilhørte partiets radikale fløy. Venstreformpartiet gikk inn for blant annet en «tollreform, formue- og inntektsskatt, større innflytelse for menighetsrådene ved besettelse av presteembeder» og «redusere de militære utgifter».

Ved systemskiftet i 1901 ble folkeparlamentarismen innført i Danmark, og den første venstreregjeringen ble dannet under ledelse av den moderate Johan Henrik Deuntzer. Regjeringen balanserte de radikale og moderate venstrepartiene og hadde J.C. Christensen, P.A. Alberti og Viggo Hørup fra Venstrereformpartiet som medlemmer. Den moderate reformpolitikken som regjeringen gjennomførte med støtte fra De Frikonservative, skapte misnøye innen den radikale delen av Venstreformpartiet. I 1905 ble de radikale ekskludert og dannet sitt eget parti, Radikale Venstre, som allerede hadde vært under oppseiling.

Etter bruddet samarbeidet Venstreformpartiet tettere med Moderate Venstre; de dannet koaliasjonsregjeringer mellom 1908 og 1909, fikk felles riksdagsgruppe fundert på venstreprogrammet av 1909, og stiftet en felles partiorganisasjon, Venstre, i 1929.

Referanser
----------

1. ↑  Hvidt, Kristian (2004). «Forliget 1894». I Olsen, Olaf. *Det folkelige gennembrud, 1850–1900*. Gyldendal og Politikens Danmarkshistorie **(dansk)**. 11 (2 utg.). København: Gyldendal. ISBN 978-87-89068-32-9.
2. ↑  Skou, Kaare A. (2007). «Estrups æra – forfatningskampen (1875–1894)». *Dansk politik A–Å. Leksikon* **(dansk)** (2 utg.). København: Lindhardt og Ringhof. ISBN 978-87-11-31440-1.
3. ↑  Duedahl, Poul (2006). *J.C. Christensen. Et politisk menneske* **(dansk)**. København: Gyldendal. s. 83ff. ISBN 978-87-0202789-1.
4. ↑  Brandes, Edvard og Friisberg, Claus (2017). «Venstrereformpartiet og Systemskiftet i 1901». *Politik, magt, ret. Politiske erindringer og aktuelle indlæg 1863–1916* **(dansk)**. København: Lindhardt og Ringhof. ISBN 978-87-11-62493-7. CS1-vedlikehold: Flere navn: forfatterliste (link)
5. 1 2  Skou, Kaare A. (2007). «Systemskiftet – J.C. Christensens magtperiode (1901–1913)». *Dansk politik A–Å. Leksikon* **(dansk)** (2 utg.). København: Lindhardt og Ringhof. ISBN 978-87-11-31440-1.
6. ↑  Brandes, Edvard og Friisberg, Claus (2017). «Venstre formøbler sejren». *Politik, magt, ret. Politiske erindringer og aktuelle indlæg 1863–1916* **(dansk)**. København: Lindhardt og Ringhof. ISBN 978-87-11-62493-7. CS1-vedlikehold: Flere navn: forfatterliste (link)

Eksterne lenker
---------------

* 

|  |  |
| --- | --- |
| Wikisource | (da) Venstrereformpartiets Program af 1909 – originaltekster fra den danskspråklige Wikikilden |

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi
 |